**OBRAZLOŽITEV**

Urška Pangerc je na Fakulteti za matematiko, naravoslovje in informacijske tehnologije v Kopru diplomirala leta 2012 in avgusta letos magistrirala v sklopu drugostopenjskega študija Računalništvo in matematika Fakultete za računalništvo in informatiko ter Fakultete za matematiko in fiziko Univerze v Ljubljani.

V delu Robustna detekcija srčnih utripov v sočasnih fizioloških signalih pod mentorstvom red. prof. dr. Franca Jagra najdemo izvirne prispevke k znanosti povezane z detektiranjem srčnih utripov v prisotnosti hujših motenj. V sklopu mednarodnega tekmovanja, Robust Detection of Heart Beats in Multimodal Data, je med 47 skupinami suvereno zmagala. Glede na znanstveno literaturo in rezultate tekmovanja vodilnih skupin s področja je avtorica najzmogljivejšega detektorja srčnih utripov na svetu.